Μαρία Ιωσηφίνα της Σαξονίας (1731-1767)

Η **Μαρία Ιωσηφίνα** (γερμ. *Maria Josepha von Sachsen*, 4 Νοεμβρίου 1731 - 13 Μαρτίου 1767) του Οίκου των Βέττιν ήταν δούκισσα της Σαξονίας και μετέπειτα σύζυγος διαδόχου (''δελφίνη'') της Γαλλίας. Έγινε η μητέρα τριών βασιλέων, συμπεριλαμβανόμενου του Λουδοβίκου ΙΣΤ΄ της Γαλλίας.

## Βιογραφία
Η *Μαρία Ιωσηφίνα Καρολίνα Ελεονώρα Φραγκίσκη Ιαβερία* ήταν το ένατο παιδί και η πέμπτη κόρη του Αυγούστου Γ΄ της Πολωνίας και της Μαρίας Ιωσηφίνας των Αψβούργων. Ήταν εγγονή του Ιωσήφ Α΄ της Αγίας Ρωμαϊκής Αυτοκρατορίας και του Αυγούστου Β΄ της Πολωνίας. 

Παντρεύτηκε το Λουδοβίκο Φερδινάνδο, γιο του Λουδοβίκου ΙΕ΄ της Γαλλίας, στις 9 Φεβρουαρίου του 1747, όταν ήταν 15 χρονών, μετά τον θάνατο της πρώτης συζύγου του, Μαρίας Θηρεσίας της Ισπανίας, από επιπλοκές τοκετού. Συνολικά, έκαναν δεκατρία παιδιά, από τα οποία έζησαν τα πέντε. Ήταν επίσης μητέρα τριών Γάλλων βασιλέων, του Λουδοβίκου ΙΣΤ΄ του Λουδοβίκου ΙΗ΄ και του Καρόλου Ι΄.

Η Μαρία Ιωσηφίνα εντυπωσίασε τη γαλλική Αυλή με την ωριμότητα που κατείχε, ενώ ήταν μόλις ένα 15 χρόνο κορίτσι· ήταν επίσης πολύ κοντά [συναισθηματικά] με τον πεθερό της, ο οποίος την ονόμασε *η θλιβερή Πεπά*.. Ήταν βαθιά θρησκευόμενη, όπως ο σύζυγός και η πεθερά της. 

Το ζευγάρι δε λάτρευε τις διάφορες διασκέψεις, που πραγματοποιούσαν κάθε εβδομάδα στις Βερσαλλίες, προτιμώντας να παραμένουν στα διαμερίσματά τους, τα οποία μπορούν ακόμη να προβληθούν στο ισόγειο των Βερσαλλιών με θέα το δενδρόκηπο (*Orangerie*).

Το 1765 ο αγαπημένος της γιος και ο πρώτος επιζών, ο Λουδοβίκος Ιωσήφ, πέθανε σε ηλικία 10 ετών· ο θάνατος του προκάλεσε μεγάλη θλίψη στη Μαρία Ιωσηφίνα και στον σύζυγος της.

Ο σύζυγος της Μαρίας Ιωσηφίνας, Λουδοβίκος, πέθανε ενάμισι χρόνο μετά τη γέννηση του τελευταίου τους παιδιού, στις 20 Δεκεμβρίου του 1765, από φυματίωση. Η Μαρία Ιωσηφίνα επηρεάστηκε πολύ από τον θάνατό του. Η ίδια πέθανε στις 13 Μαρτίου του 1767, από την ίδια ασθένεια σε ηλικία μόλις 35 ετών, αφήνοντας πίσω της 5 παιδιά ηλικίας από 13 έως 2 ετών.

## Παιδιά
Η Μαρία Ιωσηφίνα και ο Λουδοβίκος είχαν δεκατρία παιδιά, από τα οποία επέζησαν τα πέντε:
* θνησιγενής γιος (30 Ιανουαρίου 1748).
* θνησιγενής γιος (10 Μαΐου 1749).
* Μαρία Ζεφυρίνα (1750 - 1755).
* Λουδοβίκος (1751 - 1761), Δούκας της Βουργουνδίας.
* θνησιγενής κόρη (3 Σεπτεμβρίου 1752).
* *Ιαβέριος* Μαρία Ιωσήφ (1753 - 1754), Δούκας της Ακουιτανίας.
* Λουδοβίκος ΙΣΤ΄ (1754 - 1793).
* Λουδοβίκος ΙΗ΄ (1755 - 1824).
* θνησιγενής γιος (1756).
* Κάρολος Ι΄ (1757 - 1836).
* Μαρία Κλοτίλδη (1759 - 1802), παντρεύτηκε τον Κάρολο Εμμανουήλ Δ΄ της Σαρδηνίας.
* Ελισάβετ (1764 - 1794).


Αρχείο:Silvestre - Maria Josepha of Saxony as child.jpg|Η Μαρία Ιωσηφίνα σε βρεφική ηλικία.
Αρχείο:Kunigunde Maria.png|Η Μαρία Ιωσηφίνα σε παιδική ηλικία.
Αρχείο:Nattier, after - Marie Josèphe of Saxony - Versailles, MV2178.jpg|H Mαρία Ιωσηφίνα σε νεαρή ηλικία.
Αρχείο:Maurice Quentin de La Tour, Marie-Josèphe de Saxe, dauphine (1749).jpg|Η Διάδοχος (Δελφίνη) της Γαλλίας το 1749.
Αρχείο:Nivelon - Marie Josèphe of Saxony - Versailles MV 3797.jpg|H Mαρία Ιωσηφίνα, έργο του Νιβελόν.
Αρχείο:Frédou after Nattier - Marie Josèphe of Saxony - Versailles MV 3796.jpg|Πορτραίτο από τον Ζαν-Μαρτιάλ Φρεντού (1751).
Αρχείο:Allegorical portrait of Marie Leczinska and Marie Josèphe of Saxony, follower of Michel van Loo.jpg|alt=|Το αλληγορικό πορτραίτο της Μαρίας Λεστσύνσκα με την Μαρία Ιωσηφίνα, έργο του Μίχελ βαν Λόο.
Αρχείο:Maurice Quentin de La Tour, Marie-Josèphe de Saxe et le duc de Bourgogne (1761).jpg|H Mαρία Ιωσηφίνα με τον Δούκα της Βουργουνδίας, Μωρίς Κεντέν ντε Λα Τουρ, 1761.


## Παραπομπές


Κατηγορία:Γερμανοί ευγενείς
Κατηγορία:Πριγκίπισσες της Γαλλίας